Zo w nalěću trawa při wotpowědnym wjedrje runjewon šusknje, kóždy zahrodkar wě. Potom je čas za trawusyčaki. Na někotrych městnach pak to cyle tak jednore njeje.
Pančicy-Kukow (SN/MWj). Jako bě bywši hosćenc wosrjedź Pančic-Kukowa wottorhany a teren zrunany, ze skłoninami wuhotowany a rjany zornowcowy schód natwarjeny, bě wjele chwalobnych słowow słyšeć. Nětko jewja so tež kritiske hłosy, měnjace, zo gmejna tam za prawym njehlada, dokelž je trawa chětro wysoko narostła. Z tym su so nětko tež gmejnscy radźićeljo Pančic-Kukowa na swojim zašłym posedźenju zaběrali.
ces_Latn szl_Latn